AQSh NATO uchun mo‘ljallangan raketaga qarshi mudofaa tizimini muvaffaqiyatli sinovdan o‘tkazdi

AQSh NATO uchun mo‘ljallangan raketaga qarshi mudofaa tizimi SM-3 raketa-tutuvchisini muvaffaqiyatli sinovdan o‘tkazdi. Bu haqda Pentagon qoshidagi Raketaga qarshi mudofaa agentligi tomonidan 10-dekabr, payshanba kuni tarqatilgan ma’lumotga tayanib, “TASS” xabar beradi.

Raketaga qarshi mudofaa agentligi AQSh Harbiy-dengiz kuchlari Tinch okeani qo‘mondonligi hamda AQSh Harbiy kuchlari Yevropa qo‘mondonligi bilan hamkorlikda raketa tutish bo‘yicha birinchi sinovni muvaffaqiyatli amalga oshirdi, deyiladi xabarda.
Agentlikning ta’kidlashicha, 9-dekabr, chorshanba kuni bo‘lib o‘tgan sinov davomida C-17 Amerika strategik harbiy-transport samolyoti o‘quv ballistik raketasini okean bo‘ylab Amerika shtatidan janubi-g‘arbga uchirdi. Nishon radar tomonidan aniqlangandan so‘ng, Aegis tizimi tomonidan uchirilgan SM-3 tomonidan urib tushirilgan.